techiaith/cofnodycynulliad_en-cy huggingface dataset:
English: Yesterday, Llywydd, we saw an announcement of a financial deal between the Conservative Party and the Democratic Unionist Party that has cause widespread concern, not just amongst parties in the Chamber, but amongst the general public in Wales. Of particular concern is the amount - £1 billion - and also that extra money has been provided for health and education, areas that are normally provided for via the Barnett formula. Why, for example, there are health pressures in Northern Ireland and not in Wales, as the UK Government sees it - we will have to get an explanation as to why that is. Nor is it the case that a comparison can be made with city deals. This is £1 billion over two years; city deals in Wales deliver something like £60 million a year, or £120 million over the same period. It is only right, given the effect on the finances of Wales, that Members in this Chamber have the opportunity to express a view, and express their concerns about the deal that was done yesterday, and so I formally move the appropriate motion under the Standing Order in order for that debate to take place.
Welsh: Ddoe, Llywydd, gwelsom gyhoeddiad o gytundeb ariannol rhwng y Blaid Geidwadol a'r Blaid Unoliaethol Ddemocrataidd sydd wedi peri pryder eang, nid yn unig ymhlith pleidiau yn y Siambr, ond ymhlith y cyhoedd yn gyffredinol yng Nghymru. Yr hyn sy'n destun pryder arbennig yw'r swm - £1 biliwn - a hefyd bod arian ychwanegol wedi cael ei ddarparu ar gyfer iechyd ac addysg, meysydd y darperir ar eu cyfer trwy fformiwla Barnett fel rheol. Pam, er enghraifft, mae pwysau iechyd yng Ngogledd Iwerddon ac nid yng Nghymru, fel y mae Llywodraeth y DU yn ei weld - bydd yn rhaid i ni gael esboniad o'r rheswm am hynny. Nid yw'n wir ychwaith y gellir gwneud cymhariaeth o ran cytundebau dinas. Mae hyn yn £1 biliwn dros ddwy flynedd; mae cytundebau dinas yng Nghymru yn darparu rhywbeth fel £60 miliwn y flwyddyn, neu £120 miliwn dros yr un cyfnod. Nid yw ond yn iawn, o ystyried yr effaith ar gyllid Cymru, bod Aelodau yn y Siambr hon yn cael cyfle i fynegi barn, ac i fynegi eu pryderon am y cytundeb a wnaed ddoe, ac felly cynigiaf y cynnig priodol yn ffurfiol o dan y Rheol Sefydlog i'r ddadl honno gael ei chynnal.
English: The proposal is to agree the motion for an urgent debate. Does any Member object? The motion for an urgent debate is, therefore, agreed in accordance with the relevant Standing Order.
Welsh: Y cwestiwn yw: a ddylid derbyn y cynnig am ddadl frys? A oes unrhyw Aelod yn gwrthwynebu? Felly, derbynnir y cynnig am ddadl frys yn unol â'r Rheol Sefydlog perthnasol.
English: As we have now resolved that this debate will take place, I can confirm that it will take place later this afternoon, following the Stage 4 debate on the Landfill Disposals Tax (Wales) Bill.
Welsh: Gan ein bod ni nawr wedi penderfynu y bydd y ddadl yn cael ei chynnal, yna mi fedraf i gadarnhau y bydd y ddadl yn cael ei chynnal yn hwyrach heddiw, yn dilyn y ddadl ar Gyfnod 4 o'r Bil Treth Gwarediadau Tirlenwi (Cymru).
English: Llywydd, I've three changes to report to this week's business. Later today the Cabinet Secretary for Economy and Infrastructure will make an oral statement on the Circuit of Wales. As a result, I postpone the oral statements on historic environment policy and legislation and the update on the pathfinder 111 NHS service in Wales until next week. Business for the next three weeks is as shown on the business statement and announcement, found among the meeting papers available to Members electronically.
Welsh: Llywydd, mae tri newid gennyf i'w hadrodd i fusnes yr wythnos hon. Yn ddiweddarach heddiw bydd Ysgrifennydd y Cabinet dros yr Economi a Seilwaith yn gwneud datganiad llafar ar Gylchdaith Cymru. O ganlyniad i hyn, rwyf yn gohirio'r datganiadau llafar ar bolisi a deddfwriaeth amgylchedd hanesyddol a'r wybodaeth ddiweddaraf am wasanaeth y GIG 'pathfinder 111' yng Nghymru tan yr wythnos nesaf. Mae'r busnes ar gyfer y tair wythnos nesaf fel y dangosir yn y datganiad busnes a'r cyhoeddiad, a geir ymhlith papurau'r cyfarfod sydd ar gael yn electronig i'r Aelodau.
English: Thank you, leader of the house, for your statement. Can I call for a statement from the Cabinet Secretary for Education on the allegations of racism and discrimination against non-white teaching staff in Welsh schools? You'll be aware that there were concerns that were raised by Race Council Cymru regarding allegations of racism, and that that could be putting applicants from ethnic minority backgrounds off in terms of applying to be enrolled onto teacher training courses. This is clearly something we have to address. We're not having sufficient numbers of people from non-white backgrounds making applications onto courses at the moment, and that could be a factor in the underachievement of learners from some specific ethnic minority backgrounds. So, I would appreciate it if you could schedule a statement as soon as possible.
Welsh: Diolch i chi, arweinydd y tŷ, am eich datganiad. A gaf i alw am ddatganiad gan Ysgrifennydd y Cabinet dros Addysg ar yr honiadau o hiliaeth a gwahaniaethu yn erbyn staff addysgu nad ydynt yn wyn eu croen yn ysgolion Cymru? Byddwch yn ymwybodol o'r pryderon a godwyd gan Gyngor Hil Cymru ynghylch honiadau o hiliaeth, ac y gallai hynny fod yn anghymell ymgeiswyr o gefndiroedd lleiafrifoedd ethnig rhag gwneud cais i gael eu cofrestru ar gyrsiau hyfforddi athrawon. Mae hyn yn amlwg yn rhywbeth y mae'n rhaid i ni fynd i'r afael ag ef. Nid oes digon o bobl o gefndiroedd heb fod yn wyn yn gwneud ceisiadau i fynd ar gyrsiau ar hyn o bryd, a gallai hynny fod yn ffactor o ran tangyflawni yn achos dysgwyr o rai cefndiroedd lleiafrifoedd ethnig penodol. Felly, byddwn i'n gwerthfawrogi pe gallech drefnu datganiad cyn gynted â phosib.
English: I thank Darren Millar for raising that very important point. Those allegations must be and are being taken very seriously. I know the Cabinet Secretary for Education will want to address that. Of course, this is the sort of issue as well that I know that, in her meetings with the education unions - that these issues are also discussed.
Welsh: Diolch i Darren Millar am godi'r pwynt pwysig iawn hwnnw. Mae'n rhaid i'r honiadau hynny gael eu cymryd o ddifrif ac mae hynny'n digwydd. Rwy'n gwybod y bydd Ysgrifennydd y Cabinet dros Addysg yn awyddus i fynd i'r afael â hynny. Wrth gwrs, dyma'r math o broblem hefyd y gwn, yn ei chyfarfodydd ag undebau addysg - sy'n cael ei drafod.
English: I want to raise the issue of Cardiff Aviation, based in the Vale of Glamorgan. It's another company that has received millions of pounds from the Welsh Government, promising to bring thousands of jobs to south Wales. It now seems that only a third of those jobs were created, and I had to bring to light that Cardiff Aviation have failed to pay any rent for a number of years. It now emerges that your Government has written off the £1.5 million, which you'll never get back. It's also emerged that employees have gone unpaid for months, and your Government is now distancing itself from the company. When the poorest people in Wales are unable to pay their rent because of the bedroom tax, Labour councils throw those people out on the street. Why have you let millionaire owners of Cardiff Aviation get away with paying nothing in rent and writing the debt off, and why are you distancing yourselves from this company when you should be demanding that the hard workers at Cardiff Aviation get the wages that they have worked for?
Welsh: Hoffwn i godi'r mater ynghylch Cardiff Aviation, a leolir ym Mro Morgannwg. Mae'n gwmni arall sydd wedi derbyn miliynau o bunnoedd gan Lywodraeth Cymru, gan addo dod â miloedd o swyddi i dde Cymru. Mae'n ymddangos bellach mai dim ond traean o'r swyddi hynny gafodd eu creu, ac roedd yn rhaid i mi roi sylw i'r ffaith bod Cardiff Aviation wedi methu â thalu unrhyw rent am nifer o flynyddoedd. Mae nawr yn dod i'r amlwg bod eich Llywodraeth wedi talu'r £1.5 miliwn hwn, arian na chewch chi byth yn ôl. Mae hefyd wedi dod i'r amlwg nad yw'r gweithwyr wedi eu talu ers misoedd, a bod eich Llywodraeth nawr yn ymbellhau oddi wrth y cwmni. Pan na fydd y bobl dlotaf yng Nghymru yn gallu talu eu rhent oherwydd y dreth ystafell wely, mae cynghorau Llafur yn taflu'r bobl hynny allan i'r stryd. Pam ydych chi wedi caniatáu i berchnogion 'Cardiff Aviation', sy'n filiwnyddion, osgoi cosb am dalu dim rhent, a chithau wedi talu'r ddyled, a pham yr ydych yn ymbellhau eich hunain oddi wrth y cwmni hwn pan ddylech chi fod yn mynnu bod y gweithwyr diwyd yn Cardiff Aviation yn cael y cyflog y maen nhw wedi gweithio amdano?
English: The company Cardiff Aviation is currently meeting all of their financial commitments to the Welsh Government. The management of Cardiff Aviation Ltd's workforce is a matter for the company. Welsh Government has had no involvement in the company's recently announced workforce reshaping. The agreement between the Welsh Government and Cardiff Aviation is commercially sensitive and it would be inappropriate for us to comment on its content.
Welsh: Mae cwmni Cardiff Aviation ar hyn o bryd yn bodloni ei holl ymrwymiadau ariannol i Lywodraeth Cymru. Mater i Cardiff Aviation Ltd yw rheoli'r gweithlu. Nid yw Llywodraeth Cymru wedi chwarae unrhyw ran wrth ail-lunio'r gweithlu, a gyhoeddwyd yn ddiweddar gan y cwmni. Mae'r cytundeb rhwng Llywodraeth Cymru a Cardiff Aviation yn fasnachol sensitif ac ni fyddai'n briodol i ni wneud sylwadau ar ei gynnwys.
English: Last week we had the awful news that Tesco will be making 1,100 employees redundant from its customer service centre on Maes-y-Coed Road in my constituency of Cardiff North. I had a meeting with senior managers last Thursday and on Friday I visited the site with my colleague Jenny Rathbone and with Anna McMorrin, the newly elected Labour MP for Cardiff North. We met the employees who were absolutely devastated by this news, because there has been a presence for 27 years for these types of services that are provided by Tesco, and I know that we all agree that this is a huge blow to all the individuals and the area involved. I was able to raise this issue in economy questions to Ken Skates last week, but in view of the fact this is such a huge number of jobs, and in view of the impact it will have on the area, would it be possible to have either a statement on this issue, so that we can raise it, or a debate on this particular issue?
Welsh: Yr wythnos diwethaf cawsom y newyddion ofnadwy y bydd Tesco yn diswyddo 1,100 o weithwyr yn ei ganolfan gwasanaethau cwsmeriaid ar Ffordd Maes-y-Coed yn fy etholaeth i, sef Gogledd Caerdydd. Cefais gyfarfod ag uwch reolwyr ddydd Iau diwethaf ac ymwelais â'r safle ddydd Gwener gyda fy nghydweithiwr Jenny Rathbone ac Anna McMorrin, yr AS Llafur newydd ei hethol ar gyfer Gogledd Caerdydd. Cawsom gyfarfod â'r gweithwyr a oedd wedi'u siomi'n llwyr gan y newyddion hyn, oherwydd bu presenoldeb am 27 mlynedd ar gyfer y mathau hyn o wasanaethau sy'n cael eu darparu gan Tesco, a gwn ein bod i gyd yn cytuno bod hon yn ergyd enfawr i'r holl unigolion a'r ardal dan sylw. Roeddwn i'n gallu codi'r mater hwn yn y sesiwn cwestiynau ar yr economi i Ken Skates yr wythnos diwethaf, ond o ystyried y ffaith bod nifer y swyddi mor fawr, ac o ystyried yr effaith a gaiff ar yr ardal, a fyddai'n bosibl naill ai gael datganiad ar y mater hwn, fel y gallwn ei godi, neu ddadl ar y mater penodol hwn?
English: I thank Julie Morgan for raising this today. Indeed, you were able to raise it just after the news had broken last week when the Cabinet Secretary was undertaking his oral questions. Also, Jenny Rathbone and, of course, Anna McMorrin - we saw her raising this in the House of Commons very clearly and forcefully. It's devastating news for the workforce and their families, as you identified, Julie. The First Minister and the Cabinet Secretary for economy have already spoken to Matt Davies, the chief executive of Tesco, to express our concerns at this decision, and reiterated our commitments to do everything we can to support the workers during this very difficult period, clearly working in close collaboration with Tesco and the major support agencies locally, including Careers Wales, Jobcentre Plus, colleges and Cardiff council, to deliver a comprehensive package of support for the workers affected by this decision. But also, importantly, USDAW, the union, is working very closely with colleagues to provide the support they need, and is closely engaged in the ongoing consultation. I think this clearly has to be a matter on which the Cabinet Secretary and the Government will be updating Members accordingly, taking on board the importance, of course, of this being raised this afternoon in the business statement.
Welsh: Diolch i Julie Morgan am godi hyn heddiw. Yn wir, roeddech wedi gallu ei godi ychydig ar ôl cyhoeddi'r newyddion yr wythnos diwethaf pan oedd Ysgrifennydd y Cabinet yn ymgymryd â'i gwestiynau llafar. Hefyd, Jenny Rathbone ac, wrth gwrs, Anna McMorrin - fe'u gwelsom yn codi hyn yn Nhŷ'r Cyffredin yn glir ac yn rymus iawn. Mae'n newyddion dinistriol i'r gweithlu ac i'w teuluoedd, fel y gwnaethoch chi ei nodi, Julie. Mae'r Prif Weinidog ac Ysgrifennydd y Cabinet dros yr economi eisoes wedi siarad â Matt Davies, prif weithredwr Tesco, i fynegi ein pryderon am y penderfyniad hwn, a phwysleisiwyd ein hymrwymiadau i wneud pob dim o fewn ein gallu i gefnogi'r gweithwyr yn ystod y cyfnod anodd iawn hwn, gan weithio, yn amlwg, mewn cydweithrediad agos â Tesco a'r asiantaethau cymorth mawr yn lleol, gan gynnwys Gyrfa Cymru, Canolfan Byd Gwaith, colegau a chyngor Caerdydd, i gyflwyno pecyn cynhwysfawr o gymorth ar gyfer y gweithwyr y mae'r penderfyniad hwn yn effeithio arnynt. Ond hefyd, yn bwysig, mae USDAW, yr undeb, yn gweithio'n agos iawn â chydweithwyr i ddarparu'r cymorth sydd ei angen arnynt, ac yn ymwneud yn agos â'r ymgynghoriad sy'n mynd rhagddi. Rwy'n credu ei bod yn amlwg bod yn rhaid i hyn fod yn fater y bydd Ysgrifennydd y Cabinet a'r Llywodraeth yn rhoi diweddariad i'r Aelodau arni yn briodol, gan ystyried pwysigrwydd, wrth gwrs, codi'r mater hwn y prynhawn yma yn y datganiad busnes.
English: Well, of course, Andrew R.T. Davies does recognise the discourtesy - the lack of information, the lack of warning for this devastating news - to the Welsh Government last Wednesday afternoon, and the fact that the Cabinet Secretary was able to say that he was going to then speak, with the First Minister, with the chief executive of Tesco - and, course, meetings that all AMs and MPs, across parties, had engaged with with Tesco. I think it is very important to recognise that Tesco have reiterated that this decision wasn't a reflection of performance or of doing business in Cardiff. The site has been very successful and, indeed, the fact that the customer service industry is particularly strong in Wales - Cardiff is proving itself a successful and growing location for operations across a broad range of sub-sectors. But this, in terms of the impact it has on the employees - the devastating impact - . You know the Welsh Contact Centre Forum is working very closely to see how it can, with Tesco and the affected employees, help secure alternative employment. But we are in a consultation phase, and the Cabinet Secretary will update accordingly to the Assembly.
Welsh: Wel, wrth gwrs, mae Andrew R.T. Davies yn cydnabod yr anghwrteisi - y diffyg gwybodaeth, y diffyg rhybudd am y newyddion dinistriol hyn - i Lywodraeth Cymru brynhawn dydd Mercher diwethaf, a'r ffaith bod Ysgrifennydd y Cabinet yn gallu dweud y bydd wedyn yn siarad, gyda'r Prif Weinidog, â phrif weithredwr Tesco - ac, wrth gwrs, y cyfarfodydd a gafodd pob AC ac AS, o bob plaid, â Tesco. Rwy'n credu ei bod yn bwysig iawn cydnabod bod Tesco wedi pwysleisio nad yw'r penderfyniad hwn yn adlewyrchiad o berfformiad nac o wneud busnes yng Nghaerdydd. Mae'r safle wedi bod yn hynod lwyddiannus ac, yn wir, mae'r ffaith bod y diwydiant gwasanaeth cwsmeriaid yn arbennig o gryf yng Nghymru - mae Caerdydd yn profi ei hun i fod yn lleoliad llwyddiannus a datblygol ar gyfer gweithrediadau ar draws ystod eang o is-sectorau. Ond mae hyn, o ran yr effaith a gaiff ar y gweithwyr - yr effaith ddinistriol - . Rydych yn gwybod bod Fforwm Canolfan Gyswllt Cymru yn gweithio'n agos iawn i weld sut y gall, ar y cyd â Tesco a'r gweithwyr yr effeithir arnynt, helpu i sicrhau gwaith arall. Ond rydym mewn cyfnod ymgynghori, a bydd Ysgrifennydd y Cabinet yn rhoi'r wybodaeth ddiweddaraf i'r Cynulliad yn briodol.
English: Leader of the house, I'm sure that you'd agree that maintaining high standards in our democracy and our electoral system is paramount. I was, therefore, shocked to see the Channel 4 revelations at the end of last week that suggested that a call centre in Neath may have broken data and electoral law when undertaking duties on behalf of the Conservative Party in the recent general election. I'm surprised Andrew R.T. didn't have time to bring this up just now. These allegations include paid canvassing on behalf of election candidates, banned under election law; political cold calling to prohibited numbers; and misleading calls claiming to be from an independent market research company that does not exist. Now, I've already written to South Wales Police's chief constable on this matter, but I would be grateful if the Welsh Government were to bring forward a statement in terms of what it is doing and intends doing, in conjunction with the UK Government Information Commissioner and others, to uphold and improve standards in our electoral system. Diolch yn fawr.
Welsh: Arweinydd y tŷ, rwy'n siŵr y byddech yn cytuno bod cynnal safonau uchel yn ein democratiaeth a'n system etholiadol yn hollbwysig. Roeddwn i, felly, yn synnu o weld y datgeliadau ar Channel 4 ddiwedd yr wythnos diwethaf a oedd yn awgrymu y gallai canolfan alwadau yng Nghastell-nedd for wedi torri cyfraith data ac etholiadol wrth gyflawni dyletswyddau ar ran y Blaid Geidwadol yn yr etholiad cyffredinol diwethaf. Rwy'n synnu nad oedd amser gan Andrew RT i sôn am hyn. Mae'r honiadau hyn yn cynnwys talu am ganfasio ar ran ymgeiswyr etholiadol, sydd wedi'i wahardd o dan gyfraith etholiadol; galwadau gwleidyddol digroeso i rifau gwaharddedig; a galwadau camarweiniol yn honni eu bod yn gwmni ymchwil y farchnad annibynnol nad yw'n bodoli. Nawr, rwyf eisoes wedi ysgrifennu at Brif Gwnstabl Heddlu De Cymru ar y mater hwn, ond byddwn i'n ddiolchgar pe byddai Llywodraeth Cymru yn cyflwyno datganiad o ran yr hyn y mae'n ei wneud ac yn bwriadu ei wneud, ar y cyd â Chomisiynydd Gwybodaeth Llywodraeth y DU ac eraill, i gynnal a gwella safonau yn ein system etholiadol. Diolch yn fawr.
English: Well, I'm very grateful that Dai Lloyd has brought this to our attention, not just 'Channel 4 News' revealing it to us - but, in fact, that's how we got the information, isn't it, Dai, in terms of this behaviour and the impact of it, which actually didn't do them any good in the end, did it, in terms of the electoral outcome in the general election. But, clearly, this is a matter that we would want to look at very carefully as a Welsh Government.
Welsh: Wel, rwy'n ddiolchgar iawn bod Dai Lloyd wedi tynnu ein sylw at hyn, ac nid 'Channel 4 News' yn unig sy'n datgelu hyn i ni - ond, mewn gwirionedd, dyna sut y cawsom yr wybodaeth, ynte, Dai, o ran yr ymddygiad hwn a'i effaith, nad oedd, mewn gwirionedd, wedi gwneud unrhyw les iddyn nhw yn y pen draw, naddo, o ran y canlyniad etholiadol yn yr etholiad cyffredinol. Ond, yn amlwg, mae hwn yn fater y byddem ni, fel Llywodraeth Cymru, yn dymuno ei ystyried yn ofalus iawn.
English: Bryn Compost Ltd in Gelligaer in my constituency recycles all of Caerphilly county borough's food waste. The people of Gelligaer have been plagued by odours from the failed in-vessel composting facility that exists there, and have decided over the longer term not to recycle their food waste as a protest, and it's something I've supported them in. An anaerobic digester placed there has gone some way to resolving some of the issues. Afonydd Cymru have called for the better regulation of anaerobic digesters, and I now have one in my constituency. In order to try and resolve some of the issues, Caerphilly County Borough Council set up a liaison committee, which consisted of councillors, residents, environmental health officers, Natural Resources Wales and the operator, to, first of all, oversee the failed IVC facility, but now to oversee the AD facility. It's clear that perhaps more needs to be done to scrutinise the industry, but perhaps the Welsh Government could encourage or even compel local authorities with anaerobic digesters in their wards to follow Caerphilly's example as an example of best practice. Indeed, I would hope that Caerphilly would retain their liaison committee to oversee this anaerobic digestion facility. Would the Welsh Government therefore consider making a statement on the regulation and monitoring of anaerobic digesters?
Welsh: Mae Bryn Compost Ltd yng Ngelligaer yn fy etholaeth i yn ailgylchu holl wastraff bwyd ym mwrdeistref sirol Caerffili. Mae pobl Gelligaer yn cael eu poeni gan arogleuon o'r cyfleuster compostio caeedig methedig sy'n bodoli yno, ac maent wedi penderfynu yn y tymor hwy beidio ag ailgylchu eu gwastraff bwyd fel protest, ac rwyf i wedi eu cefnogi yn hyn o beth. Mae gosod treulydd anaerobig wedi gwneud rhywfaint i ddatrys rhai o'r problemau. Mae Afonydd Cymru wedi galw am reoleiddio treulwyr anerobig yn well, a nawr mae gen i un yn fy etholaeth i. Er mwyn ceisio datrys rhai o'r materion, sefydlodd Cyngor Bwrdeistref Sirol Caerffili bwyllgor cyswllt, a oedd yn cynnwys cynghorwyr, trigolion, swyddogion iechyd yr amgylchedd, Cyfoeth Naturiol Cymru a'r gweithredwr, er mwyn, yn gyntaf, goruchwylio'r cyfleuster compostio caeedig methedig, ond erbyn hyn i oruchwylio'r cyfleuster treulio anaerobig. Mae'n amlwg bod angen gwneud mwy o bosib i graffu ar y diwydiant, ond efallai y gallai Llywodraeth Cymru annog neu hyd yn oed gorfodi awdurdodau lleol â threulwyr anaerobig yn eu wardiau i ddilyn esiampl Caerffili fel enghraifft o arfer gorau. Yn wir, byddwn i'n gobeithio y byddai Caerffili yn cadw eu pwyllgor cyswllt i oruchwylio'r cyfleuster treulio anaerobig hwn. A fyddai Llywodraeth Cymru, felly, yn ystyried gwneud datganiad am reoleiddio a monitro treulwyr anerobig?
English: Well, I thank Hefin David for that question. The regulation and monitoring of anaerobic digesters on farms is the responsibility, as you say, of Natural Resources Wales. Under the environmental permitting regime, farms can register an exemption, provided they meet set criteria and limits, for example the volume of materials that they can treat. But following recent incidents, not just the one that you referred to, Hefin, we've asked NRW to review the regulations and we'll be working very closely with them on this. And the evidence today will, I'm sure, be taken into account.
Welsh: Wel, diolch i Hefin David am y cwestiwn hwnnw. Cyfrifoldeb Cyfoeth Naturiol Cymru yw rheoleiddio a monitro treulwyr anaerobig ar ffermydd, fel y dywedwch. O dan y drefn drwyddedu amgylcheddol, caiff ffermydd gofrestru eithriad, ar yr amod eu bod yn bodloni meini prawf a therfynau penodol, er enghraifft faint o ddeunyddiau y gellir eu trin. Ond yn dilyn digwyddiadau diweddar, nid dim ond yr un y gwnaethoch chi gyfeirio ato, Hefin, rydym wedi gofyn i Cyfoeth Naturiol Cymru adolygu'r rheoliadau a byddwn yn gweithio'n agos iawn gyda nhw ar hyn. A bydd y dystiolaeth heddiw, rwy'n siŵr, yn cael ei hystyried.